**Ministru kabineta noteikumu projekts „Grozījumi Ministru kabineta 2013. gada 17. decembra noteikumos Nr. 1524 „Noteikumi par valsts atbalstu lauksaimniecībai”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Grozījumi Ministru kabineta 2013. gada 17. decembra noteikumos Nr. 1524 „Noteikumi par valsts atbalstu lauksaimniecībai”” mērķis ir pārdalīt 2018. gadam piešķirto finansējumu starp apstiprinātiem atbalsta pasākumiem. Noteikumu projektā pārdalītais finansējums ir paredzēts lopkopības atbalstam un tirgus veicināšanas pasākumam. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījumi Ministru kabineta 2013. gada 17. decembra noteikumos Nr. 1524 „Noteikumi par valsts atbalstu lauksaimniecībai”” (turpmāk – noteikumu projekts) ir sagatavots, pamatojoties uz Lauksaimniecības un lauku attīstības likuma 5.panta 3.1 un ceturto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Sagatavotais Ministru kabineta noteikumu projekts attiecas uz dabas resursu, lauksaimnieciskās ražošanas un pārstrādes politikas jomu.  Spēkā esošajos Ministru kabineta 2013. gada 17. decembra noteikumos Nr. 1524 „Noteikumi par valsts atbalstu lauksaimniecībai” (turpmāk – noteikumi Nr. 1524) ir noteikti valsts atbalsta pasākumi lauksaimniecības attīstībai, valsts atbalsta apmērs, piešķiršanas kritēriji un kārtība 2018. gadam.  Pēc Lauku atbalsta dienesta sniegtās informācijas, līdz 2018.gada 16. novembrim ir izveidojušies neizmantoti finanšu līdzekļi atbalsta pasākumā “Atbalsts ciltsdarba pasākumiem cūkkopības nozarē” 29 898 *euro* apmērā. Finanšu līdzekļu pārpalikums minētajā nozarē par 2018.gada III ceturksni ir izveidojiet tādēļ, ka šī gada otrajā pusgadā Āfrikas cūku mēris skāra vienu no Kurzemes lielākajām cūku šķirnes dzīvnieku audzēšanas saimniecībām, kura bija spiesta iznīcināt visus saimniecībā esošos dzīvniekus, arī atbalsttiesīgās vaislas sivēnmātes, jauncūkas un tīršķirnes kuiļus. Tāpēc noteikumu projekta 3. punktā cūkkopības nozarei ir samazināts finansējums no 332 393 līdz 302 495 *euro*.  Savukārt citos pasākumos ir nepieciešams finansējuma palielinājums. Lai Lauku atbalsta dienestam, izmaksājot atbalstu, nebūtu jāpiemēro proporcionālais samazinājums par dzīvnieku līķu savākšanu, transportēšanu, pārstrādi un likvidēšanu, noteikumu projekta 4. punktā finansējums ir palielināts par 22 205 *euro*. Finansējuma palielinājums nav saistīts ar infekcijas slimības Āfrikas cūku mēra gadījumu cūku audzēšanas saimniecībā “Unguri”, un tas nepārklājas ar finansējumu, kas tika piešķirts no budžeta resora “74. Gadskārtējā valsts budžeta izpildes procesā pārdalāmais finansējums” budžeta programmas “Līdzekļi neparedzētiem gadījumiem”. Papildu finansējums nepieciešams citu lauksaimniecības dzīvnieku sugu līķu savākšanai, transportēšanai, pārstrādei un likvidēšanai.  Tehniskas kļūdas dēļ Nacionālo subsīdiju informācijas sistēmā ir izveidojusies situācija (nav reģistrējies viens atbalsta maksājums), ka atbalsta pasākumā “2017.gadā uzsākto atbalsta pasākumu izpildes finansējumam” faktiski ir izmaksāts atbalsts par 7693 *euro* vairāk, nekā paredz noteikumu Nr.1524 2.6. apakšpunkts, kurā noteiktā apstiprinātā summa ir 337 085 *euro*. Lai novērstu šo situāciju, noteikumu projekta 5. punktā ir precizēta kopējā atbalsta summa, to palielinot par 7 693 *euro* līdz 344 778 *euro*.  Ievērojot finansējuma pārdali, noteikumu projekta 1., 2., 3., 4. un 5.punktā ir precizētas atbalsta summas noteikumu Nr. 1524 2.1., 2.1.1., 2.1.1.3., 2.1.3. un 2.6. apakšpunktā. Minētie grozījumi ļaus plānveidīgi izmantot valsts atbalstam piešķirtos finanšu līdzekļus 2018.gadā. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Lauku atbalsta dienests |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskas un juridiskas personas, kas nodarbojas ar lauksaimniecības dzīvnieku audzēšanu, un viena šķirnes dzīvnieku audzētāju organizācija. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Par noteikumu projektu šķirnes dzīvnieku audzētāju organizācija ir informēta, tai elektroniski nosūtot noteikumu projektu. |
| 2. | Sabiedrības līdzdalība projekta izstrādē | Noteikumu projekta izstrādē iesaistīta Latvijas Cūku audzētāju asociācija. |
| 3. | Sabiedrības līdzdalības rezultāti | Noteikumu projekts sagatavots, pamatojoties uz Lauku atbalsta dienesta un Latvijas Cūku audzētāju asociācija izteiktajiem priekšlikumiem. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildi nodrošinās Zemkopības ministrija un Lauku atbalsta dienests. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Projekts neietekmē pārvaldes funkcijas un uzdevumus, ne arī institucionālo struktūru. |
| 3. | Cita informācija | Nav. |

Zemkopības ministrs Jānis Dūklavs

Ingiļāvičute 67027661

Biruta.Ingilavicute@zm.gov.lv